rejauldu/bengali-wikipedia huggingface dataset:
আয়লা পাতাকাটা বাংলাদেশের বরগুনা জেলার অন্তর্গত বরগুনা সদর উপজেলার একটি ইউনিয়ন।   আয়তন  আয়লা পাতাকাটা ইউনিয়নের আয়তন ৭,০৮৬ একর।   প্রশাসনিক কাঠামো  আয়লা পাতাকাটা ইউনিয়ন বরগুনা সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বরগুনা সদর থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী আয়লা পাতাকাটা ইউনিয়নের মোট জনসংখ্যা ১৯,৭৮২ জন। এর মধ্যে পুরুষ ৯,৮০৮ জন এবং মহিলা ৯,৯৭৪ জন। মোট পরিবার ৪,৭৩০টি।   শিক্ষা  ২০১১ সালের আদমশুমারি অনুযায়ী আয়লা পাতাকাটা ইউনিয়নের সাক্ষরতার হার ৫৪.৯%।   আরও দেখুন   বরগুনা সদর উপজেলা  বরগুনা সদর থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:বরগুনা সদর উপজেলার ইউনিয়ন
ফিকে রাংচিতি (বৈজ্ঞানিক নাম: Arhopala fulla(Hewitson)) এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য।Seitz, A., 1912-1927. Die Indo-Australien Tagfalter. Theclinae, Poritiinae, Hesperiidae. Grossschmetterlinge Erde 9: 799-1107, pls. 138-175Eliot, J. N. 1992. With plates by D'Abrera, in Corbet & Pendlebury. The Butterflies of the Malay Peninsula 4th Edn. Malayan Nature Society, Kuala Lumpur   আকার  ফিকে রাংচিতি এর প্রসারিত অবস্থায় ডানার আকার ৩৬-৩৮ মিলিমিটার দৈর্ঘ্যের হয়।  উপপ্রজাতি  ফিকে রাংচিতি এর উপপ্রজাতিগুলো হলো:  Arhopala fulla fulla  Arhopala fulla babsi Joicey & Talbot, 1917  Arhopala fulla canulia (Hewitson, 1869)  Arhopala fulla prasia Fruhstorfer, 1914  Arhopala fulla ignara Riley & Godfrey, 1921  Arhopala fulla andamanica (Wood-Mason & de Nicéville, 1881)  Arhopala fulla intaca Corbet, 1941  Arhopala fulla santa (Evans, 1957)   ভারতে প্রাপ্ত ফিকে রাংচিতি এর উপপ্রজাতি  ভারতে সাধারণত ফিকে রাংচিতি এর যে উপপ্রজাতি দেখা যায় তা হল:   Arhopala fulla ignara Riley & Godfrey, 1921 – Thai Spotless Oakblue  Arhopala fulla andamanica (Wood-Mason & de Nicéville, 1881) – Andaman Spotless Oakblue  বন্যপ্রাণ সংরক্ষণ আইন অনুসারে Arhopala fulla ignara এই উপপ্রজাতি তফ্‌সিল ২ এর তালিকার অন্তর্ভুক্ত।   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-   পুরুষ   ডানার উপরিতল  উজ্জ্বল এবং চকচকে নীলাভ বেগুনি এবং ডানার বাইরের দিকে অধিকতর বেগুনি। সামনের ডানার শীর্ষভাগ অ্যাপেক্স সূঁচালো অথবা তীক্ষ্ণ। উভয় ডানার কোস্টাল এবং টার্মিনাল মার্জিন (সীমারেখা) সরু এবং কালচে বাদামী। পিছনের ডানা গোলাকৃতি এবং লেজ বিহীন।  ডানার নিম্নতল ফ্যাকাশে কমলা-হলুদ এবং বাদামীর মিশ্রন। উভয় ডানার দাগ-ছোপ প্রায় নেই; শুধুমাত্র উভয় ডানাতে সরু অস্পষ্ট কালচে বাদামী পোস্ট-ডিসকাল এবং সাব-টার্মিনাল বন্ধনী এবং পিছনের ডানায় কয়েকটি খুব অস্পষ্ট বেসাল ছোপ এর উপস্থিতি লক্ষ্য করা যায়। পিছনের ডানায় লোব এবং টর্নাস অংশের সবজে আঁশ অনুপস্থিত।   স্ত্রী  ডানার উপরিতলের বর্ন-গাঢ় নীল এবং পুরুষ নমুনা অপেক্ষা ইষদ ফ্যাকাশে, কোস্টাল, এপিকাল এবং টার্মিনাল অংশ চওড়া ভাবে কালো অথবা কালচে খয়েরী বর্নের। ডানার নিম্নতল পুরুষ প্রকারের অনুরূপ।  আচরণ  দুর্লভ দর্শন এই প্রজাতিকে জঙ্গলের ছায়াচ্ছন্ন পরিবেশে দেখতে পাওয়া যায়। হিমালয় পর্বতের উষ্ণ উপত্যকা অঞ্চলে ৩০০মিটার উচ্চতা পর্যন্ত এদের বিচরন লক্ষ্য করা যায়। এপ্রিল থেকে জুন মাস পর্যন্ত এদের দর্শন মেলে।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:আসামে প্রাপ্ত লাইসিনিডি গোত্রের প্রজাপতি বিষয়শ্রেণী:১৮৬২-এ বর্ণিত প্রজাপতি বিষয়শ্রেণী:এশিয়ার প্রজাপতি
বিবরণ  Renders a flag icon and wikilink to Nova Scotia. This template is equivalent to , but is named as a shorthand editing convenience.   আরও দেখুন  টেমপ্লেট:দেশের উপাত্ত নোভা স্কটিয়া — for more options, such as historical flag variations where applicable উইকিপিডিয়া:উইকিপ্রকল্প পতাকা টেমপ্লেট — for a complete discussion of the flag template system  NS
জাপানোম ইয়েরুম (), বা তাতচাকোর্ন ইয়েরুম () বা ফানোম ইয়েরুম (; ) (জন্মঃ- ৫ই ফেব্রুয়ারি ১৯৭৬), আন্তর্জাতিকভাবে যিনি টনি জা নামে পরিচিত, এবং থাইল্যান্ডে জা ফানোম () নামে পরিচিত, একজন থাই মার্শাল আর্টিস্ট, শারীরিক প্রশিক্ষক, অভিনেতা, প্রযোজক, অ্যাকশন কোরিওগ্রাফার, লেখক, পরিচালক, স্টান্ট ম্যান।  তিনি তার ছবি ওং-বাক: মুয়াই থাই ওয়ারিয়র, টম-ইয়ামন-গুং , ওং-বাক ২: দ্য বিগিনিং, ওং-বাক ৩ এবং টম-ইয়ামন-গুং ২ ইত্যাদি চলচ্চিত্রে অভিনয়ের জন্য বিখ্যাত।  চলচ্চিত্রসমূহ  অভিনেতা হিসাবে   বছর চলচ্চিত্র ভূমিকা টীকা ১৯৯৪ স্পিরিটেড কিলার  সহ-অভিনেতা  ১৯৯৬ হার্ড গান সহ-অভিনেতা  ১৯৯৬ মিশন হান্টার ২ সহ-অভিনেতা ১৯৯৭ মর্টাল কমব্যাটঃ অ্যানিহিলেশন রবিন শ এর জন্য স্টান্ট ২০০১ নুক লেং ক্লং ইয়াও  সহ-অভিনেতা ২০০৩ ওং-বাক: মুয়াই থাই ওয়ারিয়র টিং মূল ভূমিকায় ২০০৪দ্য বডিগার্ডনিজ  ২০০৫ টম-ইয়ামন-গুং খাম মুল-ভূমিকায় ২০০৭দ্য বডিগার্ড ২ নিজে  ২০০৮ওং-বাক ২ টিয়ান মুল-ভূমিকায় ২০১০ 'ওং-বাক ৩ | টিয়ান | মুল-ভূমিকায় |- | ২০১৩ | টম-ইয়ামন-গুং ২| খাম | মুল-ভূমিকায় |- | rowspan="3"| ২০১৫ | ফিউরিয়াস ৭| কিয়েট | হলিউডের প্রথম অভিনয় |- | স্কিন ট্রেড| টনি ভিতায়কুল | সহ-অভিনেতা |- | এসপিএল ২'' চাঈ হং-কং এর চলচ্চিত্রে প্রথম অভিনয়   তথ্যসূত্র   বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:থাই চলচ্চিত্র অভিনেতা
thumb|300px|পঞ্চতত্ত্বের মূর্তি, নবদ্বীপ পঞ্চতত্ত্ব (; সংস্কৃতে পঞ্চ মানে পাঁচ এবং তত্ত্ব মানে সত্যতা বা বাস্তবতা) বলতে গৌড়ীয় বৈষ্ণব ঐতিহ্যে ঈশ্বর বা পরম সত্যের পাঁচটি দিককে ইঙ্গিত করে বা বোঝায়।  পটভূমি  গৌড়ীয় বৈষ্ণবধর্ম মতে, পঞ্চদশ শতকে পৃথিবীতে আবির্ভুত ঈশ্বরের (কৃষ্ণ) পাঁচটি অবতার হলেন পঞ্চতত্ত্ব। এরা হলেন চৈতন্য মহাপ্রভু, নিত্যানন্দ, অদ্বৈত আচার্য, গদাধর পণ্ডিত ও শ্রীনিবাস ঠাকুর। এঁদের দ্বারা ভারতবর্ষে বিখ্যাত হরে কৃষ্ণ মন্ত্র ও শ্রীকৃষ্ণের ভক্তির (নিষ্ঠা) কথা ছড়িয়ে পরে।  মহর্ষি কৃষ্ণদৈপায়ন শ্রীবেদব্যাস প্রণীত (বৃহৎ সচিত্র) গরুড় পুরাণ(পৃষ্ঠা-39)দ্বাদশ অধ্যায়        *পঞ্চতত্ত্বার্চন*                          বাসুদেব,সঙ্কর্ষন,অনিরূদ্ধ আর।                প্রদুম্ন ও নারায়ণ রূপ যে তাঁহার। এই পাঁচজন দেবতা হলেন পঞ্চতত্ত্ব।  চৈতন্য মহাপ্রভু- স্বয়ং পরমেশ্বর ভগবান শ্রীকৃষ্ণ-এর কলিযুগাবতার।    -(ত্রেতায় রাম, দ্বাপরে গোবিন্দ)  নিত্যানন্দ মহাপ্রভু- স্বয়ং ভগবান অনন্ত-শেষ শ্রী সঙ্কর্ষণ এর কলিযুগাবতার।     -(ত্রেতায় লক্ষ্মণ, দ্বাপরে বলরাম)  অদ্বৈত আচার্য- ভগবান বিষ্ণু এবং মহাদেব শিবের মিলিত কলিযুগাবতার।     গদাধর পণ্ডিত- শ্রী রাধা এবং ভগবান কৃষ্ণের অভ্যন্তরীন শক্তির যৌথ কলিযুগাবতার।  -(ত্রেতায় সীতা, দ্বাপরে রাধা)  শ্রীনিবাস ঠাকুর/শ্রীবাস ঠাকুর- ভগবান শ্রীকৃষ্ণের অকৃত্রিম উপাসক দেবর্ষি নারদ এর কলিযুগাবতার।   পঞ্চতত্বের মন্ত্র   গৌড়ীয় ঐতিহ্যে পঞ্চতত্ত্বেরর মন্ত্রে পাঁচজন সদস্যের নাম উল্লেখ আছে। এটি ভক্তিমূলক মন্ত্র যাকে ধ্যানের (জপ) উপায় হিসাবে গাওয়া হয়। প্রায়শই হরে কৃষ্ণ মন্ত্র গাওয়ার সময় এই মন্ত্র গাওয়া হয়ে থাকে। অনুগামীরা বিশ্বাস করে, এটি কলি যুগের করুনাময় মন্ত্র।   তথ্যসূত্র   বিষয়শ্রেণী:নবদ্বীপ বিষয়শ্রেণী:বাঙালি হিন্দু বিষয়শ্রেণী:পশ্চিমবঙ্গের ইতিহাস বিষয়শ্রেণী:ভারতীয় হিন্দু আধ্যাত্মিক শিক্ষক বিষয়শ্রেণী:পশ্চিমবঙ্গের ব্যক্তি বিষয়শ্রেণী:গৌড়ীয় বৈষ্ণব গুরু বিষয়শ্রেণী:মধ্যযুগীয় হিন্দু ধর্মগুরু বিষয়শ্রেণী:বৈষ্ণব সম্প্রদায় বিষয়শ্রেণী:১৬শ শতাব্দীর ভারতীয় ব্যক্তি
সুধীন্দ্রনাথ ঠাকুর (১৩ জুলাই ১৮৬৯– ৭ নভেম্বর ১৯২৯) ছিলেন একজন ভারতীয় বাঙালী কবি, ঔপন্যাসিক ও গল্পকার। তিনি কলকাতার বিখ্যাত ঠাকুর পরিবারে জন্মগ্রহণ করেন। তাঁর পিতা ছিলেন দ্বিজেন্দ্রনাথ ঠাকুর। সৌমেন্দ্রনাথ ঠাকুর ছিলেন সুধীন্দ্রনাথের পুত্র।হিরণ্ময় বন্দ্যোপাধ্যায়। ঠাকুরবাড়ির কথা। শিশু সাহিত্য সংসদ। পৃষ্ঠা ৯৫–৯৮।   সাহিত্যকর্ম  সুধীন্দ্রনাথ ঠাকুর কবিতা, উপন্যাস ও ছোটোগল্প রচনা করে গিয়েছেন। ১৮৯১ সালে সাধনা নামে তিনি একটি পত্রিকা প্রকাশ করেন। তিনিই ছিলেন এই পত্রিকার সম্পাদক। পরে এই পত্রিকার সম্পাদনার দায়িত্ব রবীন্দ্রনাথ ঠাকুর নিজের হাতে তুলে নেন। কালক্রমে পত্রিকাটি ভারতী পত্রিকার সঙ্গে বিলীন হয়ে যায়।  সুধীন্দ্রনাথ ঠাকুর কর্তৃক রচিত গ্রন্থগুলি হল:  দোলা (১৮৯৬), মঞ্জুষা (১৯০৩), মায়ার বন্ধন (১৯০৪), দাসী (১৯০৫), চিত্ররেখা (১৯১০), করঙ্ক (১৯১২), বৈতালিক (১৯১২), প্রসঙ্গ (১৯১২), চিত্রালি (১৯১৯)।   তথ্যসূত্র    বহিঃসংযোগ    উইকিসংকলনে "সুধীন্দ্রনাথ ঠাকুর" সুধীন্দ্রনাথ ঠাকুর   বিষয়শ্রেণী:বাঙালী কবি বিষয়শ্রেণী:ভারতীয় ঔপন্যাসিক বিষয়শ্রেণী:ভারতীয় ছোটগল্পকার বিষয়শ্রেণী:ভারতীয় কবি বিষয়শ্রেণী:১৮৬৯-এ জন্ম বিষয়শ্রেণী:১৯২৯-এ মৃত্যু
ইম সু-হিয়াং ( ; জন্ম ১৯ এপ্রিল, ১৯৯০) দক্ষিণ কোরীয় অভিনেত্রী।  তিনি টেলিভিশন সিরিজ নিউ টেলস অব গিসাং (২০১১) এবং ইন্সপায়ারিং জেনারেশন (২০১৪) -এ শীর্ষ চরিত্রে অভিনয় করে খ্যাতি অর্জন করেছিলেন। ইমকে ২০১৪ সালে একটি চীনা ছবিতে কাস্ট করা হয়েছিল। এছাড়াও ইম আরো কিছু চলচ্চিত্রেও অভিনয় করেছেন।   চলচ্চিত্রের তালিকা    চলচ্চিত্র   বছর  শিরোনাম  ভূমিকা  মন্তব্য  সূত্র।  ২০০৯  ফোর্থ পিরিয়ড মিস্ট্রি  ইম সু-হাইং -এর এক নম্বর ফ্যান (বিট অংশ)  ২০১৩  আইরিস ২: দ্য মুভি  কিম ইওন-হাওয়া  ২০১৪  লাভ অব দ্য সি (海洋 之 戀)  চীনা চলচ্চিত্র    ২০১৬  ইন হা  ইন-হা      তথ্যসূত্র    বহিঃসংযোগ   এফএন এন্টারটেইনমেন্টে ইম সু-হাইং           বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় চলচ্চিত্র অভিনেত্রী বিষয়শ্রেণী:দক্ষিণ কোরীয় অভিনেত্রী বিষয়শ্রেণী:দক্ষিণ কোরীয় টেলিভিশন অভিনেত্রী বিষয়শ্রেণী:বুসানের অভিনেত্রী
সেন্ট্রাল প্রকিউরমেন্ট টেকনিক্যাল ইউনিট (সংক্ষেপে সিপিটিইউ) বাংলাদেশের সরকারি ক্রয়ব্যবস্থা সমন্বয়ের দায়িত্বে নিয়োজিত সরকারের পরিকল্পনা মন্ত্রণালয়ের অধীনস্থ একটি সংস্থা। মো: শোহেলের রহমান চৌধুরী সেন্ট্রাল প্রকিউরমেন্ট টেকনিক্যাল ইউনিটের বর্তমান মহাপরিচালক। "সেন্ট্রাল প্রকিউরমেন্ট টেকনিক্যাল ইউনিট" একটি ইংরেজি নাম যার অনানুষ্ঠানিক বাংলা অর্থ দাঁড়ায় "সরকারি ক্রয়-সংক্রান্ত কেন্দ্রীয় কারিগরি বিভাগ"। সরকারি ক্রয় প্রক্রিয়াতে আর্থিক উপযোগিতা, দক্ষতা, স্বচ্ছতা, জবাবদিহিতা, অবাধ প্রতিযোগিতা এবং অর্থের অর্থমূল্য নিশ্চিত করার লক্ষ্যে ক্রয় ব্যবস্থাপনায় সক্ষমতার প্রাতিষ্ঠানিকীকরণ এবং একক জাতীয় ক্রয় কাঠামো প্রতিষ্ঠার মাধ্যমে সরকারি ক্রয়ে সুশাসন আনয়ন এই প্রতিষ্ঠানটির লক্ষ্য।  সরকারি ক্রয় আইন ২০০৬ এবং সরকারি ক্রয় বিধিমালা ২০০৮-এর আওতায় সরকারি ক্রয় ব্যবস্থাপনার উন্নয়ন, দক্ষতা বৃদ্ধি, ক্রয় পরিবীক্ষণ ও ডিজিটাইজেশন তথা ইলেকট্রনিক গভর্নমেন্ট প্রকিউরমেন্ট (ই-জিপি) তথা "ইলেকট্রনীয় সরকারী ক্রয়ব্যবস্থা" বাস্তবায়ন সিপিটিইউ-র দায়িত্ব হিসেবে বর্ণনা করা হয়েছে।   ইতিহাস  সেন্ট্রাল প্রকিউরমেন্ট টেকনিক্যাল ইউনিট ২০০২ সালের এপ্রিল মাসে প্রতিষ্ঠিত হয়। এটি বাস্তবায়ন পরিবীক্ষণ ও মূল্যায়ন বিভাগের অধীনে নিয়োজিত।   তথ্যসূত্র   বিষয়শ্রেণী:২০০২-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:২০০২-এ প্রতিষ্ঠিত সরকারি সংস্থা
ভারতীয় জাতীয় কংগ্রেস (আর) ছিল ভারতীয় জাতীয় কংগ্রেস ভেঙে সৃষ্ট ভারতের একটি রাজনৈতিক দল। ১৯৬৭ সালে সংযুক্ত বিধায়ক দলের ব্যানারে একটি সম্মিলিত বিরোধী শক্তি হিন্দি বলয়ের বিভিন্ন রাজ্যে ক্ষমতা দখল করার পর ইন্দিরা গান্ধী এই দলটি প্রতিষ্ঠা করেন। সেই সময় জওহরলাল নেহেরুর কন্যা তথা কংগ্রেস সভানেত্রী ইন্দিরা গান্ধী দলীয় নেতৃত্বের সংখ্যাগরিষ্ঠ অংশের বিরোধিতার সম্মুখীন হয়েছিলেন। প্রথম দিকে এই দলটি কংগ্রেস (আর) নামে পরিচিত হলেও পরে এটি নতুন কংগ্রেস নামে পরিচিত হয়। ইংরেজি ‘আর’ (R) শব্দটির অর্থ ছিল ‘রিকুইজিশন’।  ১৯৬৭ সালে সংযুক্ত বিধায়ক দলের ব্যানারে একটি নতুন জোট হিন্দি বলয়ের বিভিন্ন রাজ্যে ক্ষমতা দখল করে। সেই সময় ইন্দিরা গান্ধী দলের সংখ্যাগরিষ্ঠ নেতার বিরোধিতার সম্মুখীন হন। এর ফলে দল ভেঙে যায়। ইন্দিরা গান্ধী নতুন দল গঠন করেন। প্রথম দিকে এই দলের নাম ছিল কংগ্রেস (আর)। পরে তা নতুন কংগ্রেস নামে পরিচিত হয়। কামরাজের নেতৃত্বে আদি কংগ্রেস দলটি ভারতীয় জাতীয় কংগ্রেস (অর্গানাইজেশন) বা কংগ্রেস (ও) নামে পরিচিত হয়। এই দলটিকে পুরনো কংগ্রেসও বলা হত এবং এই দলই নির্বাচন কমিশন কর্তৃক কংগ্রেসের সেই সময়কার নির্বাচনী প্রতীক ভারবাহী জোড়া বদল চিহ্নটি পেয়েছিল।  ১৯৭১ সালের সাধারণ নির্বাচনে লোকসভায় ৫১৮টি আসনের মধ্যে ৩৫২টি আসন পেয়ে কংগ্রেস (আর) সংখ্যাগরিষ্ঠতা অর্জন করে। সেই সঙ্গে পাঁচটি বিধানসভা নির্বাচনেও এই দল ভাল ফল করে। এর ফলে নির্বাচন কমিশন কংগ্রেস এই দলকেই প্রকৃত কংগ্রেসের স্বীকৃতি দিয়ে কোনো উপসর্গ ছাড়াই ‘ভারতীয় জাতীয় কংগ্রেস’ নামটি ব্যবহারের অনুমতি দেয় এবং কংগ্রেসের প্রতীক চিহ্নটি এই দলকে দেওয়া হয়।   আরও দেখুন  ভারতীয় জাতীয় কংগ্রেস ভেঙে সৃষ্ট রাজনৈতিক দলসমূহ  পাদটীকা  বিষয়শ্রেণী:ভারতীয় জাতীয় কংগ্রেস বিষয়শ্রেণী:জরুরি অবস্থা (ভারত) বিষয়শ্রেণী:ভারতীয় জাতীয় কংগ্রেসের বিচ্ছিন্ন দল
Syntax Example - current driver: Sebastian Vettel {{Infobox F1 driver | name = Sebastian Vettel | image = Sebastian_Vettel_2012_Bahrain_GP.jpg | caption = Vettel at the [[2012 Bahrain Grand Prix]] | nationality = {{flag|GER|name=German}} | birth_date = {{birth date and age|1987|7|3|df=y}} | birth_place = [[Heppenheim]], [[Hesse]], [[West Germany]] | 2013 Team = [[Red Bull Racing|Red Bull]]-[[Renault Sport F1|Renault]] | 2013 Car number = 1 | Races = {{F1stat|VET|entries}} ({{F1stat|VET|starts}} starts) | Championships = 3 ({{F1|2010}}, {{F1|2011}}, {{F1|2012}}) | Wins = {{F1stat|VET|wins}} | Podiums = {{F1stat|VET|podiums}} | Points = {{F1stat|VET|careerpoints}} | Poles = {{F1stat|VET|poles}} | Fastest laps = {{F1stat|VET|fastestlaps}} | First race = [[2007 United States Grand Prix]] | First win = [[2008 Italian Grand Prix]] | Last win = [[2012 Indian Grand Prix]] | Last race = {{Latest F1GP}} | Last season = 2012 | Last position = 1st (281 pts) }}  Example - former driver: Ayrton Senna {{Infobox F1 driver | name = Ayrton Senna | image = Ayrton Senna Imola 1989 Cropped.jpg | caption = Senna at the [[1989 San Marino Grand Prix]] | nationality = {{BRA}}ian | birth_date = {{birth date|1960|3|21|df=y}} | birth_place = [[São Paulo]], [[Brazil]] | death_date = {{death date and age|1994|5|1|1960|3|21|df=y}} | death_place = [[Bologna]], [[Italy]] | Years = {{F1|1984}}–{{F1|1994}} | Team(s) = [[Toleman]], [[Team Lotus|Lotus]], [[McLaren (racing)|McLaren]], [[WilliamsF1|Williams]] | Races = 162 (161 starts) | Championships = 3 ({{F1|1988}}, {{F1|1990}}, {{F1|1991}}) | Wins = 41 | Podiums = 80 | Points = 610 (614) | Poles = 65 | Fastest laps = 19 | First race = [[1984 Brazilian Grand Prix]] | First win = [[1985 Portuguese Grand Prix]] | Last win = [[1993 Australian Grand Prix]] | Last race = [[1994 San Marino Grand Prix]] }}  ক্ষেত্র The First/Last race fields should contain the first/last races for which the driver was *entered*, even if they didn't actually start the race.  হালনাগাদ Following the final race of the season, "Team" and "Car number" fields for the following season are added but the existing fields for the just-completed season are retained until the end of the calendar year.  মাইক্রোবিন্যাস
থাম্ব|একধরনের আইসক্রিম জাতীয় আইসক্রিম মাস প্রতি বছর জুলাই মাসে এবং জাতীয় আইসক্রিম দিবসটি মার্কিন যুক্তরাষ্ট্রে জুলাইয়ের তৃতীয় রবিবার পালিত হয়।  মার্কিন যুক্তরাষ্ট্রের সিনেটে যৌথ রেজোলিউশন ২৯৮ হতে উদযাপনের সূচনা হয়েছিল, যা মে ১৭, ১৯৮৪ সালে কেন্টাকি-এর সিনেটর ওয়াল্টার ডি হাডলস্টন স্পনসর করেছিলেন   এবং আমেরিকা যুক্তরাষ্ট্রের প্রতিনিধি সভায় যৌথ রেজোলিউশন ৫৪৩, যা ১১ এপ্রিল, ১৯৮৪ সালে টেক্সাসের প্রতিনিধি কিকা দে লা গারজা স্পনসর করেছিলেন   । রেজুলেশন ১৯৮৪ সালের জুলাই মাসকে "জাতীয় আইসক্রিম মাস" এবং ১৫ জুলাই, ১৯৮৪ "জাতীয় আইসক্রিম দিবস" হিসাবে ঘোষণা করে। এটি ৯ জুলাই, ১৯৮৪ সালে রাষ্ট্রপতি রাষ্ট্রপতি রোনাল্ড রেগান ঘোষিত ৫২১৯ এর মাধ্যমে সরকারী আইনে স্বাক্ষরিত হয়েছিল  ।   যদিও রেজুলেশনে কেবলমাত্র একটি নির্দিষ্ট মাস এবং দিন হিসাবে ১৯৮৪ সাল উল্লেখ করা হয়েছিল, তবুও বছরের পর বছর ধরে  আইসক্রিম প্রস্তুতকারীদের মাধ্যমে প্রকাশিত ও উদযাপিত হয়ে আসছে। International Dairy Foods Association Visited 22 January 2007   আরো দেখুন    খাদ্য দিবসগুলোর তালিকা   তথ্যসূত্র   বিষয়শ্রেণী:জুলাই উদ্‌যাপন বিষয়শ্রেণী:মার্কিন যুক্তরাষ্ট্রে উদ্‌যাপন বিষয়শ্রেণী:খাদ্য ও পানীয় সম্পর্কিত উদ্‌যাপন
আলহাজ্ব সিদ্দিকুল আলম (জন্ম: ২৮ ডিসেম্বর ১৯৭০) নীলফামারী-৪ আসনের সাবেক সংসদ সদস্য। তিনি বাংলাদেশের উত্তরাঞ্চলে অন্যতম শিল্পগোষ্ঠী ইকু গ্রুপের পরিচালক। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   রাজনৈতিক জীবন   সিদ্দিকুল আলম সিদ্দিক জাতীয় পার্টির (এরশাদ) নীলফামারী জেলা কমিটির সাবেক সদস্য।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:নীলফামারী জেলার রাজনীতিবিদ বিষয়শ্রেণী:দ্বাদশ জাতীয় সংসদের স্বতন্ত্র সদস্য
আয়ারল্যান্ডের স্বাধীনতা যুদ্ধ (ইংরেজি: Irish War of Independence; অন্যান্য নাম: ট্যান যুদ্ধ, অ্যাংলো-আইরিশ যুদ্ধ; আয়ারল্যান্ডীয়: Cogadh na Saoirse) ১৯১৯ সালের জানুয়ারি থেকে শুরু হয়ে ১৯২১ সালের জুলাই পর্যন্ত চলেছিল। এটি ছিল মূলত আয়ারল্যান্ডে শাসনাধীন ব্রিটিশ সরকারের বিরুদ্ধে আইরিশ রিপাবলিকান আর্মি (আইআরএ) পরিচালিত গেরিলা যুদ্ধ। p. 105.  এই যুদ্ধের নেতৃত্ব দানকারী আইআরএ ছিল প্রথম দায়াল (Dáil) এর অধীন। উল্লেখ্য, প্রথম দায়াল বলতে ১৯১৯ সালের নির্বাচনে আয়ারল্যান্ডে সংখ্যাগরিষ্ঠ আসন অর্জনকারী দলকে বোঝায়। প্রথমে প্রতিষ্ঠিত এই আইআরএ-কে একই নামের অন্যান্য আর্মি থেকে পৃথক করার জন্য অনেক সময়ই ওল্ড আইআরএ নামে ডাকা হয়।   তথ্যসূত্র    বহিঃসংযোগ   Chronology of Irish History 1919 - 1923  Cork's War of Independence   Eleven killed in an IRA gun ambush outside Dromkeen 3 February 1921, on the Limerick Leader web site.  বিষয়শ্রেণী:আয়ারল্যান্ডের ইতিহাস বিষয়শ্রেণী:স্বাধীনতা যুদ্ধ বিষয়শ্রেণী:গেরিলা যুদ্ধ বিষয়শ্রেণী:যুক্তরাজ্যের ইতিহাস বিষয়শ্রেণী:ব্রিটিশ সাম্রাজ্যের বিরুদ্ধে প্রতিরোধ বিষয়শ্রেণী:আয়ারল্যান্ড জড়িত যুদ্ধ বিষয়শ্রেণী:যুক্তরাজ্য জড়িত যুদ্ধ বিষয়শ্রেণী:১৯১৯-এর সশস্ত্র সংঘাত বিষয়শ্রেণী:১৯২০-এর সশস্ত্র সংঘাত বিষয়শ্রেণী:১৯২১-এর সশস্ত্র সংঘাত
পদার্থবিজ্ঞানে, প্লাংকের তাপমাত্রা হল প্লাংক একক ব্যবস্থায় তাপমাত্রার এক ধরনের একক। একে Tp দ্বারা প্রকাশ করা হয়। এই এককের প্রস্তাবক জার্মান পদার্থবিদ মাক্স প্লাংকের নামানুসারে এই নামকরণ করা হয়।  সংজ্ঞা  প্লাংকের তাপমাত্রাকে নিন্মরূপে প্রকাশ করা যায়ঃ  = ১.৪১৬৭৮৫(৭১) × ১০৩২ কেলভিন এখানে, mP - প্লাংকের ভর। c == শূণ্য মাধ্যমে আলোর দ্রুতি। = হ্রস প্লাংকের ধ্রুবক যা সংজ্ঞায়ীত করা যায় এভাবেঃ  k = বলজম্যান ধ্রুবক। G = মহাকর্ষ ধ্রুবক। বন্ধনি চিহ্নের মাঝের সংখ্যাটি ডানের দুই অঙ্কের আদর্শ বিচ্যুতি (standard error) নির্দেশ করে।  গুরুত্ব  বর্তমানে বিজ্ঞানের জানা আওতায়, প্লাংকে অন্যান্য ধ্রুবকের সাথে ১ পরিমাপের প্লাংক তাপমাত্রা মহাকর্ষের সহকারে কোয়ান্টাম তত্ত্বের মৌলিক সীমা বেধে দেয়। Tp এর সমান বা তার চেয়ে বেশি তাপমাত্রায় বিজ্ঞানের তত্ত্বগুলো অকার্যকর হয়ে যায়। কেননা, সেক্ষেত্রে, কোয়ান্টাম মহাকর্ষের আচরণ কি হবে তা আমাদের অজানা। Nova: Absolute Hot  তথ্যসূত্র    বহিঃসংযোগ   NIST reference: Planck temperature  What is the opposite of absolute zero?   বিষয়শ্রেণী:তাপমাত্রার একক বিষয়শ্রেণী:প্রাকৃতিক একক
জাহাজি কালিয়া একধরনের সংরক্ষিত খাবার। প্রাচীন নৌ সফরের সময়ে ব্যবহৃত হত। জাহাজি কালিয়া ঢাকার একটি আদি ও ঐতিহ্যবাহী খাবার। প্রাচীনকালে পাল তোলা জাহাজে ভ্রমণের সময় শুকনো খাবার নিতে হতো যা সহজে নষ্ট হত না। সম্ভবত মধ্যপ্রাচ্য থেকে জাহাজিরা এই খাবারের ধারণা পায়। জয়তুন তেল ব্যবহার করে গরু বা খাসির মাংস থেকে এই কালিয়া তৈরী করা হতো।/দৈনিক কালের কণ্ঠ ২৮ জুলাই ২০১৮ রাখা হত চিনামাটির পাত্রে। এই খাবার কয়েক মাস পর্যন্ত ভাল থাকত। জাহাজি কালিয়া পরিবেশনে শুধুমাত্র শুকনো কাঠের চামচ ব্যবহার করা হতো। কারণ, ভেজা চামতে মাংস নষ্ট হয়ে যেত। এটা খাওয়া হত বাখরখানি রুটি দিয়ে। ঢাকা স্মৃতি বিস্মৃতির নগরী (২য় খন্ড) মামুন মুনতাসীর পৃষ্ঠা ৭৯ অনন্যা পাবলিকেশন ISBN9847010501902  তথ্যসূত্র   বিষয়শ্রেণী:খাদ্য বিষয়শ্রেণী:পুরান ঢাকা বিষয়শ্রেণী:ঢাকার ইতিহাস
গার্নসি () ইউরোপের মূল ভূখণ্ড ও গ্রেট ব্রিটেন দ্বীপের মধ্যবর্তী ইংলিশ চ্যানেল প্রণালীতে ফ্রান্সের নরমঁদি অঞ্চলের উপকূলের কাছে অবস্থিত একটি দ্বীপ। এটি মোটামুটিভাবে সাঁ মালো বন্দর শহরের উত্তরে এবং কোতঁতাঁ উপদ্বীপের পশ্চিমে অবস্থিত। গার্নসি ও এর আশেপাশের বেশ কিছু ক্ষুদ্রতর দ্বীপ মিলে বেইলিউইক অফ গার্নসি নামক একটি ব্রিটিশ রাজার অধীনস্থ অঞ্চল গঠন করেছে। দ্বীপটি আইনগতভাবে যুক্তরাজ্যের অন্তর্গত নয়, তবে এর প্রতিরক্ষা ও অন্যান্য বৈদেশিক সম্পর্কগুলি ব্রিটিশ সরকারই দেখাশোনা করে।  গার্নসি অধিকৃত অঞ্চলটির পুরোটাই ব্রিটিশ দ্বীপপুঞ্জের সাধারণ ভ্রমণ অঞ্চলের মধ্যে পড়েছে এবং এটি ইউরোপীয় ইউনিয়নের সদস্য না হলেও তার সাথে বিশেষ সম্পর্ক বজায় রেখেছে, বিশেষ করে মুক্ত বাণিজ্যের ক্ষেত্রে।  গার্নসি ও জার্সি দ্বীপসমষ্টি বা বেইলিউইকগুলি একত্রে একটি ভৌগোলিক অঞ্চল গঠন করেছে যাদের নাম দেওয়া হয়েছে চ্যানেল দ্বীপপুঞ্জ।  তথ্যসূত্র  বিষয়শ্রেণী:ইংরেজি ভাষী দেশ ও অঞ্চল বিষয়শ্রেণী:ব্রিটিশ রাজার অধীনস্থ অঞ্চল বিষয়শ্রেণী:ব্রিটিশ দ্বীপ বিষয়শ্রেণী:চ্যানেল দ্বীপপুঞ্জ
মাননীয় রিচার্ড অলিভার স্ট্যানলি (২৯ জানুয়ারী ১৯২০ - ১৫ নভেম্বর ১৯৮৩) একজন ব্রিটিশ কনজারভেটিভ পার্টির সংসদ সদস্য ছিলেন।   জীবনের প্রথমার্ধ  স্ট্যানলি লুডগ্রোভ স্কুলে পড়তেন।   রাজনৈতিক পেশা  স্ট্যানলি ১৯৫০ থেকে ১৯৬৬ সালের সাধারণ নির্বাচনে পদত্যাগ না করা পর্যন্ত নর্থ ফিল্ডের প্রতিনিধিত্ব করেন। তিনি একটি শক্তিশালী পরিবার থেকে ছিলেন, এবং তিনি বেশ কয়েকজন ভিক্টোরিয়ান প্রধানমন্ত্রী ( ডার্বি, স্যালিসবেরি, রোজবেরি এবং বেলফোর ) এবং অন্যান্য বিভিন্ন রাষ্ট্রনায়ক (ডার্বির ১৫, ১৬ এবং ১৭ তম আর্লস, ক্ল্যারেন্ডন, হার্টিংটন এবং অলিভার স্ট্যানলি ) এর সাথে সম্পর্কিত ছিলেন। তার পিতা লর্ড স্ট্যানলি ১৯২২ থেকে ১৯৩৮ সাল পর্যন্ত ফিল্ডের প্রতিনিধিত্ব করেছিলেন। তার উত্তরসূরি ছিলেন স্যার ওয়াল্টার ক্লেগ।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৮৩-এ মৃত্যু বিষয়শ্রেণী:১৯২০-এ জন্ম বিষয়শ্রেণী:স্ট্যানলি পরিবার
রামানন্দ কলেজ হল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর শহরে অবস্থিত একটি উচ্চশিক্ষা প্রতিষ্ঠান। এটিই বিষ্ণুপুর মহকুমার সদর শহরে অবস্থিত একমাত্র সহশিক্ষামূলক ডিগ্রি কলেজ।  ইতিহাস ঐতিহাসিকভাবে গুরুত্বপূর্ণ বিষ্ণুপুর শহরে উচ্চশিক্ষার একটি কেন্দ্র গড়ে তোলার প্রথম উদ্যোগটি নিয়েছিলেন শহরের বিশিষ্ট স্বাধীনতা সংগ্রামী ও সমাজসেবী রামনলিনী চক্রবর্তী। রামানন্দ কলেজ প্রতিষ্ঠার প্রথম পদক্ষেপটি গ্রহণ করেন কলেজের প্রতিষ্ঠাতা-অধ্যক্ষ তথা পশ্চিমবঙ্গ সরকারের প্রাক্তন মন্ত্রী রাধাগোবিন্দ রায় এবং বিষ্ণুপুর শহর ও বাঁকুড়া জেলার অন্যান্য বিশিষ্ট ব্যক্তিবর্গ। রামনলিনী চক্রবর্তী, বিষ্ণুপুরের কোলে পরিবার, অনিলকুমার ভট্টাচার্য, ফ্রেন্ড’স ইউনিয়ন ক্লাবের সদস্যবৃন্দ ও সাধারণ মানুষের দানে কলেজ প্রতিষ্ঠার তহবিল গঠিত হয়।  বিশিষ্ট সাংবাদিক, সম্পাদক ও গবেষক রামানন্দ চট্টোপাধ্যায়ের (১৮৬৫-১৯৪৩) জন্ম বাঁকুড়া জেলার পাঠকপাড়ায়।সংসদ বাঙালি চরিতাভিধান, প্রথম খণ্ড, প্রধান সম্পাদক: সুবোধচন্দ্র সেনগুপ্ত, সম্পাদক: অঞ্জলি বসু, সাহিত্য সংসদ, কলকাতা, ২০০২ সংস্করণ, পৃ. ৪৮৯ তারই নামানুসারে এই কলেজটির নামকরণ করা হয়। উল্লেখ্য, রামানন্দ চট্টোপাধ্যায় ছিলেন মডার্ন রিভিউ নামে একটি উচ্চশ্রেণীর অলংকৃত মাসিক ইংরেজি পত্রিকাModern Review - An illustrated English Monthly এবং প্রবাসী নামে একটি বাংলা সংবাদপত্রেরArt and nationalism in colonial India, 1850-1922: occidental orientations By Partha Mitter, pg 121 সম্পাদক, প্রকাশক ও মালিক। অবশ্য সারা জীবন সম্পাদনার কাজে আত্মনিয়োগ করলেও তিনি একাধিক সমাজ সংস্কারমূলক আন্দোলনের সঙ্গেও জড়িত ছিলেন।  ১৯৪৫ সালে কলেজ প্রতিষ্ঠার পর থেকেই এটি স্থানীয় জনসাধারণ, এমনকি দূরবর্তী গ্রামীণ এলাকার ছাত্রছাত্রীদের মধ্যে উচ্চশিক্ষা বিস্তারে গুরুত্বপূর্ণ ভূমিকা গ্রহণ করেছিল। গ্রামীণ এলাকার ছাত্রছাত্রীরা কলেজের ছাত্রাবাসে ও বিষ্ণুপুরে ভাড়াবাড়িতে থেকে পড়াশোনা করেন। প্রতিষ্ঠার সময় কলেজটি ছিল কলকাতা বিশ্ববিদ্যালয় কর্তৃক অনুমোদিত। পরে এটি বর্ধমান বিশ্ববিদ্যালয়ের অধীনে আসে। বর্তমানে এটি বাঁকুড়া বিশ্ববিদ্যালয় কর্তৃক অনুমোদিত। রামানন্দ কলেজ ইউজিসি ইউ/এস ২এফ ও ১২বি কর্তৃক স্বীকৃত। প্রাক-স্বাধীনতা যুগের কলেজ হওয়ায় এটি বিশ্ববিদ্যালয় মঞ্জুরি কমিশন (ইউজিসি) ও বর্ধমান বিশ্ববিদ্যালয়ের পূর্ববর্তী শিক্ষাপ্রতিষ্ঠান। ২০০৭ সালে ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) এই কলেজকে ন্যাক খ++ গ্রেড (অর্জিত স্কোর ৮৩.১৫) প্রদান করে।  রামানন্দ কলেজের শিক্ষকেরা পশ্চিমবঙ্গ কলেজ সার্ভিস কমিশন থেকে নিযুক্ত হন।  তথ্যসূত্র  বহিঃসংযোগ রামানন্দ কলেজের প্রাতিষ্ঠানিক ওয়েবসাইট  বিষয়শ্রেণী:বাঁকুড়া জেলার বিশ্ববিদ্যালয় ও কলেজ বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ বিষয়শ্রেণী:১৯৪৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৪৫-এ ভারতে প্রতিষ্ঠিত বিষয়শ্রেণী:পশ্চিমবঙ্গের বিশ্ববিদ্যালয় ও কলেজ বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র